Banja Luka, 20.februar 2018. godine

„ZVIJEZDA MATURSKE VEČERI 2018“

**Pravilnik**

*Član 1.*

Elta HD televizija (u daljem tekstu Elta 1 HD) i ove godine realizuje projekat “ZVIJEZDA MATURSKE VEČERI”.

Pravo učestvovanja imaju sve maturantkinje srednjih škola na području BiH.

NAPOMENA ZA MATURANTKINJE – PRAVILNIK DETALJNO PROUČITI

Uslovi učestvovanja su sljedeći:

- Učesnice izbora “ZVIJEZDA MATURSKE VEČERI 2018” pravo učestvovanja stiču kada popune prijavu i pošalju je do 18. marta 2017. godine, zajedno sa minimalno 2 svoje fotografije, na e-mail: zvijezda@elta-kabel.com. Vulgarne i neprikladne fotografije se neće objavljivati i mogu se smatrati automatskim razlogom za diskvalifikaciju. Prijava se nalazi na sajtu www.eltatv.net . Sve učesnice moraju biti starije od 18 godina, a ukoliko su mlađe od 18 godina, zajedno sa fotografijom i prijavom moraju (poštom ili lično) dostaviti i izjavu od roditelja u kojoj stoji da im roditelj dopušta objavljivanje audio i video materijala na Elta HD televiziji.

- Izbor se odvija u sljedećim etapama:

o Prvi krug traje od 27.februara do 18. marta, do kada maturantkinje šalju svoje prijave i fotografije, kada će redakcija Elta HD na osnovu biografija i fotografija odabrati 20 finalistkinja.

o 20 finalistkinja će biti fotografisane u periodu od 19.marta do 30.marta od strane profesionalnog fotografa koji radi za Elta HD. Finalistkinje na fotografisanje mogu povesti pratnju (roditelji, prijatelji,…). Obavezan dres na fotografisanju: hlače/farmerke/haljina (maksimalno 2 prsta iznad koljena), zatim košulja/majica (bez dubokog dekoltea) i obuća po izboru, kao i nepretjerivanje sa šminkom. Fotografisanje će biti obavljeno u studiju u Banjaluci (Jovana Dučića 23a, IV sprat, krug Čajaveca) ili u nekom od dopisništava Elta 1 HD televizije (Trebinje, Istočno Sarajevo, Prijedor, Doboj, Zvornik, Brčko) koji su geografski najbliži finalistkinji. Finaliskinja koja treba da putuje do mjesta fotografisanja ima pravo na refundaciju putnih troškova i to u iznosu od prosječne povratne karte između dva mjesta (mjesta odakle dolazi i mjesta gdje se fotografiše), dok pravo na refundaciju troškova ima samo finalistkinja, a ne i njena pratnja (ako je ima). POSEBNO NAGLAŠAVAMO DA će isključivo te fotografije biti korištene za fotografije koje će biti postavljene na FB fun page Elta HD u album “ZVIJEZDA MATURSKE VEČERI 2017”. Biće korištene 2 fotografije koje će biti spojene u jednu i to fotografije cijele figure i fotografija lica/torza finalistkinje.

Fotografije koje su poslale same finalistkinje će biti takođe postavljene, ali na sajt Elta 1 HD – [www.eltatv.net](http://www.eltatv.net) gdje će biti i više detalja o samim finalistkinjama, dodatne fotogalerije, detalji o samom izboru, video materijali, itd.

o Drugi krug, odnosno glasanje, počinje 1.aprila i trajaće do 10. aprila u 12:00 časova.

o Glasanje u drugom krugu će biti prepušteno posjetiocima Facebook fun page-a Elta 1 HD, gledaocima Elta HD i svima ostalima koji će svoje glasove/lajkove dodjeljivati jednoj od 20 finalistkinja. (Elta HD ostavlja mogućnost i glasanja putem SMS-a, ali to će biti naknadno objavljeno.) Pobjednica je ona učesnica čija fotografija sakupi najveći broj “like-ova” ispod svoje fotografije u pomenutom fun page-u Elta HD na Facebooku.

o Pravo glasanja imaju svi posjetioci facebook fun page-a Elta HD koji za vrijeme trajanja izbora kliknu “Like” (sviđa mi se) ispod fotografije učesnica izbora. Za glasače ne postoji nagrada. Komentari na fotografije su dozvoljeni, dok će svi uvredljivi komentari biti izbrisani sa FB fun page.

o Nakon završetka izbora Elta HD preuzima na sebe obavezu da obezbijedi pobjednici da preuzme sve nagrade, što će biti i emitovano u specijal emisiji “Zvijezda maturske večeri”. Nagrade se mogu preuzeti tek nakon završetka izbora.

*Član 2.*

Fond nagrada izbora “Zvijezda maturske večeri”:

NAGRADE ZA ZVIJEZDU MATURSKE VEČERI:

1. NAGRADE ZA POBJEDNICU ZMV

Haljina , cipele, torbica, nakit, šminkanje, manikir, pedikir, frizura, cvijeće, automobil sa vozačem

1. NAGRADA ZA PRATIOCA ZMV:

Odijelo, cipele, košulja, kravata

1. Za prvih 20 djevojaka prigodni pokloni
2. Nagrada za razred ZMV, šampanjac, torta, video zapis sa mature

Fond nagrada će Elta HD raspodijeliti tako da prvih 5 učesnica budu nagrađene, s tim što pobjednica osvaja zvjezdani tretman za maturu (haljina, cipele, torbica, frizura, šminkanje, manikir, pedikir, limuzina i novčani poklon bon ) , a ostale učesnice ostale nagrade dobijaju po njihovoj materijalnoj vrijednosti.

*Član 3.*

Elta HD zadržava pravo da, u slučaju povrede toka takmičenja, vrijeđanja organizatora ili drugih učesnika po bilo kojem osnovu od strane učesnika, diskvalifikuje tog učesnika i onemogući mu dalju promociju i nastavak takmičenja.

*Član 4.*

Elta 1 HD zadržava pravo da, u slučaju kasnijeg dogovora sa sponzorima, naknadno izmjeni pravila izbora, te uveća ili smanji fond nagrada, te koriguje rokove.

*Član 5.*

Elta 1 HD zadržava pravo da, u slučaju NELEGALNOG PRIKUPLJANJA LAJKOVA (tzv. Autolike aplikacija) gdje glasove ne dobijaju na legalan način, nego to radi mašina koja prikuplja lažne glasove iz cijelog svijeta, automatski kazni finalistkinju oduzimanjem dijela (do tada) skupljenih glasova, svih (do tada) skupljenih glasova ili da diskvalifikuje finalistkinju.

*Član 6.*

Sve učesnice i glasači samim učestvovanjem u izboru prihvataju pravila koje je odredio organizator.

Član 7.

Razred iz kojeg dolazi pobjednica izbora za Zvijezdu maturske večeri takođe dobija nagradu, i to: tortu, šampanjac i snimanje maturske večeri, a svi učenici tog razreda će dobiti jedan primjerak montiranog materijala na DVD-ju.

GLAVNI I ODGOVORNI UREDNIK

DEJAN RAKITA